ZAPISNIK 
29. sjednice Vijeća Mjesnog odbora Čučerje održane u
četvrtak, 26. listopada 2023. u 18,00 sati
u objektu DVD Čučerje, Trg sv. Marije Čučerske 3      
Prisutni članovi: Nikolina Šturlić, Stjepan Pintur, Alen Šušković, Kristijan Marković i Leona Šafran.
Sjednicom predsjedava Stjepan Pintur.

Zapisnik vodi Alen Šušković. 
Sjednica je počela u 18,00 sati.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora Čučerje.

Bez rasprave,  jednoglasno (5 glasova „za“)  Vijeće prihvaća tekst zapisnika 28. sjednice, održane 27. rujna 2023.
Predsjednik daje na glasovanje dnevni red koji je upućen uz poziv za 29. sjednicu Vijeća Mjesnog odbora Čučerje, nakon čega je predloženi dnevni red jednoglasno prihvaćen (5 glasova „za“)  te predsjednik utvrđuje 
D N E V N I    R E D:
1. Plan potreba za aktivnostima, programima i projektima unapređenja kvalitete života u 2024. – donošenje zaključka;
2. Prijedlog postavljanja nadstrešnica na autobusnim stajalištima – donošenje zaključka;
3. Prijedlog postavljanja javne česme – donošenje zaključka;
4. Pitanja, prijedlozi i obavijesti.
Ad 1. Prijedlozi Vijeća Mjesnog odbora Čučerje za Plan potreba za aktivnostima, programima i projektima unapređenja kvalitete života 2024.
Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK

Vijeće Mjesnog odbora Čučerje planira koristiti sredstva u okviru Plana potreba za aktivnostima, programima i projektima unapređenja kvalitete života u 2024. godini.
Ad 2. Prijedlozi Vijeća Mjesnog odbora Čučerje za postavljanje nadstrešnica na autobusnim stajalištima
Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK

o prijedlogu postavljanja nadstrešnica na autobusnim stajalištima

Predlaže se postavljanje nadstrešnica na sljedećim autobusnim stajalištima:

· Prigorska ulica, kod raskrižja s Ulicom Marije Sniježne (okretište autobusa – zadnja stanica),

· Prigorska ulica, kod kbr. 53 – u smjeru Dubrave,

· Čučerska cesta, kod kbr. 329, raskrižje s ulicom Gradina i ulicom Kameščica – u oba smjera,

· Čučerska cesta, kod raskrižja s ulicom Lepušići – u smjeru Dubrave,

· Prigorska ulica, kod raskrižja s ulicom Micudaji – u smjeru Dubrave.

Ad 3. Prijedlog postavljanja javne česme 

Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK

o prijedlogu postavljanja javne česme
I. Predlaže se postavljanje javne česme kod objekta mjesne samouprave na lokaciji Trg svete Marije Čučerske 2.

II. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Odsjeku za održavanje javnoprometnih površina i javnih objekata.
Ad 4. Pitanja, prijedlozi i obavijesti
Sukladno zahtjevu Katice Filko za sanaciju potpornog zida, Vijeće predlaže da nadležno tijelo izađe na teren te pregleda sigurnost prometa u ulici Sruki budući da je vidljivo da je potporni zid koji je do prometnice pukao. Vijeće predlaže da se sanira dio puknuća ili cijeli potporni zid prema odluci struke.

Vijeće predlaže da se prema Zagrebačkim cestama uputi požurnica za asfaltiranje  prometnica Baboščica – Trstenik, u kojima je prije dvije godine izgrađena odvodnja.


Vijeće predlaže da se uputi požurnica prema Sektoru za promet vezano za zaključke o postavljanju uspornika na lokacijama:
· Prigorska ulica, kbr. 31-38,
· Čučerska cesta, kbr. 345-374,
· Prigorska ulica, kbr. 96.

Predsjednik je obavijestio članove Vijeća o svim događanjima u periodu od prošle sjednice.
Sjednica je završila u 19,00 sati.

KLASA: 024-08/23-003/1423
URBROJ: 251-13-11-5/007-23-2
Zagreb, 26. listopada 2023.
Zapisnik sastavio:

Alen Šušković
Zapisnik administrativno i tehnički

obradila: Jadranka Marković

